Bristol Aeroplane
Store norske leksikon,Teknologi og industri,Transport,Luftfart,Flyindustri,Fly- og helikopterprodusenter
Bristol Aeroplane er en tidligere britisk fly- og flymotorfabrikk, grunnlagt i 1910. I tillegg til fly og flymotorer var Bristol Aeroplane en av de første britiske helikopterprodusentene. Selskapet ble oppløst i 1960.
Historie Bristol Aeroplane var grunnlagt i 1910 som British & Colonial Aeroplane Company Ltd. i Bristol. Fabrikken produserte til å begynne med fly basert på franske Farman-modeller og drev flyskoler, men utviklet raskt egne flytyper og ble en viktig produsent av militære fly under første verdenskrig. I 1920 tok Bristol over flymotorprodusenten Cosmos Engineering, og utviklet seg til å bli en av de viktigste produsentene av flymotorer i Storbritannia.Bristol opprettet en egen avdeling for utvikling av helikoptre i 1944 og var en av de første britiske produsentene som utviklet og produserte egne helikoptertyper. Bristol Aeroplane produserte også biler fra 1947, og etablerte Bristol Cars i 1955.Flymotorproduksjonen gikk inn i Bristol Siddeley i 1959, fra 1966 overtatt av Rolls-Royce, og flyproduksjonen og helikopterproduksjonen ble overtatt av henholdsvis British Aircraft Corporation og Westland i 1960. Fly- og helikoptertyper Viktige og kjente fly- og helikoptertyper inkluderer (første flygning i parentes); Scout (1914) – speiderfly Fighter (1916) – toseters jagerfly  Bulldog (1927) – enseters jagerfly  Blenheim (1936) – tomotors bombefly  Beaufighter (1939) – tomotors jagerbomber/torpedofly  Freighter (1945) – tomotors fraktfly Sycamore (1947) – enmotors helikopter  Brabazon (1949) – åttemotors passasjerfly, prototyp  Britannia (1952) – turbopropdrevet passasjerfly Belvedere (1958) – tomotors helikopter Les mer i Store norske leksikon British Aircraft Corporation Westland Helicopters